Pielikums Nr.4

iepirkuma nolikumam ar ID Nr. RTU-2018/15

PROJEKTS

**Iepirkuma līgums Nr 01J02-1\_\_\_\_\_\_**

Rīgā, 201\_\_\_.gada \_\_\_\_.\_\_\_\_\_\_\_\_\_\_\_\_\_\_

**Rīgas Tehniskā universitāte,** izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš**, turpmāk – Pasūtītājs, no vienas puses, un

**\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_\_\_\_\_\_\_, turpmāk – Piegādātājs, no otras puses,

abi kopā saukti Puses, bet katrs atsevišķi arī kā - Puse, pamatojoties ar atklāta konkursa **Zinātniskās aparatūras un aprīkojuma iegāde** (iepirkuma ID: RTU-2018/15) RTU Materiālzinātnes un lietišķās ķīmijas fakultātei:  Tehnoloģisko iekārtu komplekss inovatīvu polimēru kompozīciju iegūšanai un izstrādājumu iegūšanas procesu mērogošanai rezultātiem, bez maldības, viltus un spaidiem noslēdz šādu līgumu ar pielikumiem, turpmāk – Līgums:

1. **Definīcijas**
2. **Akts –** pieņemšanas-nodošanas akts, kas apliecina, ka Prece ir piegādāta, izkrauta, uzstādīta un veikta Pasūtītāja personāla apmācība (instruktāža darbam ar Preci), saskaņā ar Līguma noteikumiem vai, ka tiek konstatēti Defekti.
3. **Defekti –** Preces piegādes, uzstādīšanas vai kvalitātes neatbilstība Latvijas Republikā spēkā esošajiem normatīvajiem aktiem, tehniskajai specifikācijai, tehniskajam piedāvājumam vai Līgumam.
4. **Iepirkuma procedūra -** Publisko iepirkumu likuma kārtībā organizēts atklāts konkurss **Zinātniskās aparatūras un aprīkojuma iegāde** (iepirkuma ID: RTU-2018/15) RTU Materiālzinātnes un lietišķās ķīmijas fakultātei:  Tehnoloģisko iekārtu komplekss inovatīvu polimēru kompozīciju iegūšanai un izstrādājumu iegūšanas procesu mērogošanai.
5. **Līgums –** šis līgums ar visiem tā pielikumiem, iespējamajiem papildinājumiem un grozījumiem.
6. **Līgumcena –** maksimāli iespējamā maksa par Preces Piegādi, izkraušanu, uzstādīšanu, darbinieku apmācību un garantijas apkalpošanu (iekārtas tehniskā apkope un nepieciešamības gadījumā kalibrēšana, lai Pretendents veiktu līguma izpildi) Līgumā noteiktajā kārtībā.
7. **Nolikums –** Iepirkuma procedūras nolikums ar visiem tā pielikumiem.
8. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preces Piegādi, uzstādīšanu un darbinieku apmācību Līgumā noteiktajā kārtībā.
9. **Pārstāvis -** Pasūtītāja pilnvarota persona, kas Līguma ietvaros kontrolē līgumsaistību izpildi, pieņem vai nodod Preci.
10. **Prece** – \_\_\_\_\_\_\_\_\_\_ (Līguma pielikums Nr.1), par kuru saskaņā ar nolikumu, Tehnisko specifikāciju un Piegādātāja iesniegto piedāvājumu tiek slēgts Līgums.
11. **Projekts -** Eiropas Savienības fonda projekts “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās” (Vienošanās Nr.1.1.1.4/17/I/004), (RTU PVS ID 3170).
12. **PVN –** pievienotās vērtības nodoklis.
13. Vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
14. **Līguma priekšmets**
    1. Pasūtītājs pasūta, bet Piegādātājs par Līgumā minēto samaksu piegādā, uzstāda Preci, nodrošina Pasūtītāja personāla apmācību. Pasūtītājs apņemas pirkt, saņemt un apmaksā Preci Līgumā noteiktajā termiņā, kārtībā un apmērā.
    2. Prece tiek piegādāta atbilstoši Pasūtītāja Tehniskajai specifikācijai un Piegādātāja iesniegtam Tehniskajam piedāvājumam (Pielikums Nr.1 “Tehniskā specifikācija – Tehniskais piedāvājums”), Finanšu piedāvājumam (Pielikums Nr.2 “Finanšu piedāvājums”), Līguma noteikumiem un Latvijas Republikas spēkā esošajiem normatīvajiem aktiem.
    3. Piegādātājs garantē, ka Prece atbilst spēkā esošajiem Eiropas Savienības standartiem, Latvijas Republikas standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādāta jauna, nelietota Prece oriģināliepakojumā.

**3. Līgumcena un norēķinu kārtība**

* 1. Līgumcena par Preces piegādi, izkraušanu, uzstādīšanu, Pasūtītāja personāla (2-3 personas) apmācības nodrošināšanu un c bez PVN ir **EUR \_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_).** Līgumcena visā Līguma darbības laikā nevar tikt pārsniegta.

Līguma finansēšanas avots ir:

|  |  |
| --- | --- |
| Projekts | Eiropas Savienības fonda projekts “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās” |
| Vienošanās numurs | 1.1.1.4/17/I/004 |
| Konta numurs | LV31TREL913017618700B |

* 1. Papildus līgumcenai Pasūtītājs maksā Piegādātājam PVN normatīvajos aktos noteiktajā kārtībā un apmērā.
  2. Līguma 3.1.punktā minētajā Līgumcenā iekļauti visi Piegādātāja izdevumi un izmaksas, kas attiecināmi uz Līguma norādītās Preces piegādi, uzstādīšanu un Pasūtītāja personāla apmācību, kā arī visi izdevumi un izmaksas, kas Piegādātājam radīsies izpildot saistības saskaņā ar Līgumu.
  3. Piegādātāja Tehniskajā un Finanšu piedāvājumā iekļautā cena ir nemainīga visā Līguma darbības laikā.
  4. Piegādātājam pēc Līguma spēkā stāšanās ir iespēja saņemt avansa maksājumu ne vairāk kā 30% (trīsdesmit procenti) apmērā no Līgumcenas, t.i., EUR \_\_\_\_\_ (neskaitot PVN). Avanss tiek izmaksāts 20 (divdesmit) dienu laikā. Lai saņemtu avansa maksājumu, Piegādātājs Pasūtītājam iesniedz avansa rēķinu un Eiropas Savienībā reģistrētas kredītiestādes vai apdrošināšanas sabiedrības izsniegtu pirmā pieprasījuma avansa atmaksāšanas garantiju, kas ir vienāda ar avansa summu un ir spēkā līdz pilnīgai avansa summas atmaksai.
  5. Pasūtītājs apmaksu par pieņemto Preci (atlikušo summu) veic 30 (trīsdesmit) dienu laikā pēc abpusēji parakstītas pavadzīmes un pieņemšanas – nodošanas akta saņemšanas, pārskaitot naudas summu uz Piegādātāja norādīto norēķinu kontu.
  6. Pasūtītājs apmaksu par Preci veic bezskaidras naudas norēķinu veidā.
  7. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
  8. Piegādātājs, sagatavojot Pavadzīmi un Aktu, tajā iekļauj šādu informāciju: par preci, to apjomu, cenu, **projekta vienošanās numuru, iepirkuma nosaukumu un identifikācijas numuru, Līguma datumu un numuru.** Ja Piegādātājs nav iekļāvis šajā Līguma punktā noteikto informāciju Pavadzīmē, Pasūtītājam ir tiesības prasīt Piegādātājam veikt atbilstošas korekcijas un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.

1. **Preces piegādes noteikumi un termiņi**
   1. Piegādātājs Preces piegādi, t. sk. izkrauj, uzstāda un veic Pasūtītāja personāla apmācību, \_\_\_ (\_\_\_\_\_\_\_\_) mēnešu *(atbilstoši nolikumā noteiktajam)* laikā no Līguma spēkā stāšanās dienas.
   2. Piegādes adrese: Paula Valdena 3*,* Latvija, LV-1048
   3. Preces apjoms, kurš Piegādātājam jāpiegādā un jāuzstāda Līguma ietvaros ir noteikts Līguma pielikumā Nr.1.
   4. Piegādātājs apņemas segt visas ar Preces piegādi, izkraušanu, uzstādīšanu, darbinieku apmācības nodrošināšanu un garantijas apkalpošanu (iekārtas tehniskā apkope un nepieciešamības gadījumā kalibrēšana, lai Pretendents veiktu līguma izpildi) saistītas izmaksas.
   5. Preču piegādi un izkraušanu pretendents veic Pasūtītāja telpās Pasūtītāja atbildīgās personas klātbūtnē.
   6. Preces iepakojumam jābūt tādam, lai tiktu maksimāli samazināta iespēja sabojāt preci tās transportēšanas laikā.
   7. Piegādātājam ir pienākums saskaņot ar Pasūtītāju Preces piegādes, izkraušanas, uzstādīšanas, Pasūtītāja personāla apmācības un garantijas apkalpošanas (iekārtas tehniskā apkope un nepieciešamības gadījumā kalibrēšana, lai Pretendents veiktu līguma izpildi) laiku.
   8. Piegādātājs savlaicīgi informē Pasūtītāju par iespējamo Preces piegādes aizkavēšanos pēc tam, kad par to ir saņemta informācija, un saskaņo ar Pasūtītāja pilnvaroto pārstāvi citu piegādes laiku.
   9. Par Preces piegādes brīdi uzskatāms datums, kurā Pasūtītāja un Piegādātāja pārstāvji ir parakstījuši pavadzīmi par Preces saņemšanu un Pasūtītājs faktiski saņēmis Preci.
   10. Īpašuma tiesības uz piegādātajām Precēm pāriet Pasūtītājam pēc atbilstošā Pasūtījuma pavadzīmes nomaksas brīža. Preces nejauša bojājuma vai bojāejas risks pāriet uz Pasūtītāju no pavadzīmes parakstīšanas un Preces faktiskās saņemšanas brīža.
2. **Preces pieņemšanas kārtība**
3. Precei jābūt jaunai un iepriekš nelietotai, kā arī nepārveidotai.
4. Piegādātājs Preci Pasūtītājam nodod kopā ar dokumentāciju, kas satur Preces un tā īpašību raksturojumu (specifikāciju apliecinošas oriģinālas brošūras), uzglabāšanas, lietošanas noteikumus un uzstādīšanas pamācību (angļu un/vai latviešu valodā) izdrukātā vai elektroniskā datu nesēja formātā.
5. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Kopā ar Pavadzīmi Piegādātājs iesniedz Pasūtītājam no savas puses parakstītu Aktu par Preces piegādi, uzstādīšanu un personāla apmācību.
6. Pasūtītājs Preces un Piegādes atbilstību Līgumam pārbauda 14 (četrpadsmit) dienu laikā pēc Preces nodošanas un attiecīga Akta no Piegādātāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes vai uzstādīšanas kvalitātes neatbilstību Līgumam vai Latvijas Republikā spēkā esošo normatīvo aktu prasībām. Ja šajā termiņā Defekti netiek konstatēti, Pasūtītājs paraksta Aktu.
7. Pasūtītājs, parakstot Aktu, atzīst, ka Prece ir piegādāta atbilstoši Līguma noteikumiem.
8. Ja Pasūtītājs Līguma 5.4.punktā noteiktajā termiņā konstatē Defektus, Pasūtītājs noformē attiecīgu Aktu un nosūta Piegādātājam attiecīgu pretenziju, norādot Defektu būtību. Pasūtītājs nepieņem Līguma noteikumiem neatbilstošu Preci.
9. Piegādātājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 15 (piecpadsmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces pieņemšana Līgumā noteiktajā kārtībā.
10. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
11. Gadījumā, ja Pasūtītājs atkārtoti konstatē Preces Defektus vai, ja Defekti netiek novērsti Līgumā noteiktajā kārtībā un termiņā, Pasūtītājam ir tiesības, iepriekš rakstiski brīdinot Piegādātāju, izbeigt Līgumu.

**6. Pasūtītāja tiesības un pienākumi**

1. Pasūtītājs apmaksā Preces piegādi Līgumā noteiktajā termiņā un apmērā. Pasūtītājs apmaksu veic tikai tad, ja Prece ir piegādāta, uzstādīta un nodrošināta darbinieku apmācība Līgumā noteiktajā kārtībā.
2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
3. Pasūtītājam ir pienākums parakstīt Aktu, ja Prece ir piegādāta saskaņā ar Līguma noteikumiem.

**7. Piegādātāja tiesības un pienākumi**

1. Piegādātājs Preces piegādi veic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu. Iepirkuma līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.
2. Piegādātājam ir pienākums 3 (trīs) darba dienu laikā pēc Pasūtītāja pieprasījuma saņemšanas rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
3. Piegādājot, uzstādot Preci, Piegādātājam ir jāievēro Līguma noteikumi un Pasūtītāja pārstāvja tiešie norādījumi un prasības.
4. Piegādātājs garantē piegādātās Preces atbilstību tehniskajai specifikācijai, garantē Preces kvalitāti no Preces pieņemšanas brīža.

**8. Preces garantijas nosacījumi**

1. Piegādātājs apliecina, ka Līguma izpildē tam ir saistoši nolikuma noteikumi attiecībā uz Preces piegādi un garantijas apkalpošanu Preces garantijas laikā.
2. Precēm to ekspluatācijas vietā garantijas laiks ir noteikts Līguma pielikumā „Tehniskā specifikācija – Tehniskais piedāvājums”. Garantijas laiks stājas spēkā no Preces Piegādes Akta abpusējas parakstīšanas dienas.
3. Garantijas laikā Piegādātājam ir pienākums Preces Defekta gadījumā par saviem līdzekļiem veikt bojātās daļas nomaiņu vai remontu Pušu saskaņotā termiņā, bet, ja Puses nespēj vienoties, ne vēlāk kā 15 (piecpadsmit) darba dienu laikā pēc Pasūtītāja Defektu Akta saņemšanas dienas.
4. Ja Pasūtītājs konstatē Preces Defektu vairāk nekā 2 (divas) reizes, Pasūtītājam ir tiesības pieprasīt, lai Piegādātājs uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma saņemšanas dienas, nomainītu attiecīgo Preci, Preces daļu pret jaunu.
5. Piegādātājam ir pienākums Preces garantijas laikā bez maksas piegādāt visus Preces ražotāja izdotos Preces programmatūras jauninājumus, ja tādi Precei ir paredzēti.
6. Defektus var pieteikt pa tālruni \_\_\_\_\_\_\_\_ darba dienās no plkst. 8:00 līdz 17:00 vai pa e-pastu: [\_\_\_\_\_\_\_\_\_](mailto:sparepart@kuka.se). Ja Defekta pieteikums iesniegts līdz 16.00, Piegādātājs piegādā Preces rezerves daļu nākamajā dienā.

**9. Nepārvarama vara**

1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama tās Līgumā paredzēto saistību izpilde. Pēc otras Puses pieprasījuma šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

**10. Pušu atbildība**

1. Par katru nokavēto Preces Piegādes dienu vai Defektu novēršanas dienu, vai garantijas laikā Defektu novēršanas dienu, Piegādātājs maksā Pasūtītājam līgumsodu 0,5% apmērā no līgumcenas, bet ne vairāk kā 10% no līgumcenas.
2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% apmērā no laikā nesamaksātās summas par katru nokavēto maksājuma dienu, bet ne vairāk kā 10% no laikā nesamaksātās summas.
3. Līgumsoda samaksa neatbrīvo Puses no to saistību pilnīgas izpildes.
4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies attiecīgi Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarītu darbību vai nolaidības) rezultātā.

**11. Konfidencialitāte**

11.1. Puses apņemas ievērot konfidencialitāti savstarpējās attiecībās, tajā skaitā:

11.1.1.nodrošināt, ka Līguma iekļautā informācija netiek izpausta trešajām personām, kas iesaistītas Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;

11.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi Pusēm pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.

11.1.3.Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.

* 1. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
  2. Līguma nodaļas noteikumiem nav laika ierobežojuma un uz to neattiecas Līguma darbības termiņš.

**12. Pušu pārstāvji**

12.1. No Pasūtītāja puses par Līguma saistību izpildes kontroli atbildīgā persona ir \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – “Pasūtītāja pārstāvis”), kuram ir noteikti šādi pienākumi:

12.1.1. kontrolēt Līguma saistību izpildi un saskaņot Preces Piegādes laiku;

12.1.2.pārbaudīt Preces, Piegādes, uzstādīšanas un darbinieku apmācības atbilstību Līgumam;

12.1.3. pārbaudīt un parakstīt Piegādātāja iesniegto Pavadzīmi;

12.1.4. pārbaudīt un parakstīt pieņemšanas – nodošanas aktu;

12.1.5.parakstīt aktu (defektu aktu).

12.2. Piegādātāja atbildīgā persona par Līguma izpildi: \_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_.

**13. Līguma darbības termiņš un tā grozīšanas, papildināšanas un izbeigšanas kārtība**

* 1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
  2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Publisko iepirkumu likuma 61.pantu.
  3. Puses var izbeigt Līgumu pirms termiņa tikai savstarpēji rakstiski vienojoties.
  4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
  5. Pasūtītājam ir tiesības vienpusēji izbeigt Līgumu pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  6. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
  7. Jebkurā Līguma izbeigšanas gadījumā Pasūtītājs apņemas 30 (trīsdesmit) dienu laikā no tā izbeigšanas brīža atdot Piegādātājam visu saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
  8. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim un apņemas 30 (trīsdesmit) dienu laikā no Līguma izbeigšanas brīža atgriezt Pasūtītājam visu saņemto maksu par Pasūtītāja atgriezto Preci, kā arī nokārtot visas citas saistības pret Pasūtītāju.
  9. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādītās Preces ar ekvivalentām Precēm, ja to piedāvātā cena nepārsniedz sākotnējā piedāvājumā norādīto un:
     1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Līgumā norādītajām Precēm un nodrošina to pašu funkciju,

vai

* + 1. pēc līguma noslēgšanas ražotāji Precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma procedūras norises laikā, vai arī tirgū pieejama Pasūtītāja norādītās programmatūras jaunāka versija, kura ir ekvivalenta tehniskajā specifikācijā prasītajai, vienlaikus piedāvājot Pasūtītājam plašākus risinājumus, un Piegādātājs to ir gatavs piegādāt par ne lielāku cenu, kā tā piedāvājumā norādīto.
  1. Lai izmantotu Līguma 13.9.punktā noteiktās tiesības, Piegādātājs ne vēlāk kā vismaz 15 (piecpadsmit) darba dienas pirms Līguma 4.1.punktā noteiktā termiņa  Pasūtītājam iesniedz informāciju par piedāvāto materiālu, izstrādājumu, programmatūru vai iekārtu, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī 13.9.1.punkta gadījumā attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu.
  2. Pēc 13.10.punktā norādītās informācijas saņemšanas Pasūtītājs izvērtē šīs  informācijas atbilstību  13.9.punkta nosacījumiem. Ja Pasūtītājs piekrīt grozījumu veikšanai, minētie dokumenti tiek pievienoti Līgumam kā Līguma pielikumi un uz to pamata tiek sagatavots Līguma grozījumu protokols, kas kļūst par neatņemamu Līguma sastāvdaļu. Šādā gadījumā Piegādātājam Līguma 10.1.punktā noteiktais līgumsods netiek piemērots un Puses ir tiesīgas vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
  3. Līguma 13.0.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.

**14. Nobeiguma nosacījumi**

1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
2. Puses par savu rekvizītu (nosaukuma, adreses, norēķinu rekvizītu un tml.) maiņu rakstiski informē viena otru nedēļas laikā no šīs maiņas brīža.
3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 30 dienu laikā sarunu ceļā strīds netiks atrisināts, Puses vienojas strīdus risināt Latvijas Republikas tiesā Latvijas Republikas likumos noteiktajā kārtībā.
4. Līgums parakstīts latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens Līguma eksemplārs glabājas pie Pasūtītāja, otrs – pie Piegādātāja.
5. Līgumam pievienots šāds Pielikums:

14.5.1. Pielikums Nr.1 – Tehniskā specifikācija - tehniskais piedāvājums.

14.5.2. Pielikums Nr.1 – Finanšu piedāvājums.

**15. Pušu rekvizīti un paraksti:**

**Pasūtītājs**

**Rīgas Tehniskā Universitāte**

Adrese/ Address: Kaļķu iela 1,

Rīga, LV – 1658

Reģ. Nr. 3341000709

PVN Reģ. Nr. LV90000068977

Valsts kase, SWIFT: TRELLV22